Nebɣa ad d-nsefhem amek i tettbeddil tmacahut udem mi ara tt-id-yerfed yiwen seg tmawit ad tt-iseskel ? Nebɣa ad nẓer d acu-t wazal n ubeddel-agi d wacu-t wassaɣ-ines d usnulfu. Melmi i yettbeddil udem n uḍris n tmacahut alama nḥesseb-it d aḍris amaynut ? S tewzel n wawal, neqsed s ukatay-agi ad nẓer amek i tettili tmacahut taqbaylit gar useskel d walus n usuddes n uḍris amensay.